Poštovane dame i gospodo poslanici/zastupnici, poštovani gosti, otvaram 3. hitnu sjednicu Predstavničkog doma Parlamentarne skupštine BiH. Poštovane dame i gospodo, na današnju sjednicu su pozvani naši redovni gosti: predsjedavajući i članovi Predsjedništva BiH, ovdje je prisutan predsjedavajući Predsjedništva BiH, gospodin Mladen Ivanić, ja ga pozdravljam u ime Predstavničkog doma Parlamentarne skupštine BiH, predsjedavajući i članovi Vijeća ministara BiH, predstavnici međunarodnih organizacija i ambasada u Bosni i Hercegovini koji redovno prate rad našeg Doma, predstavnici medija. Srdačno pozdravljam sve prisutne goste i poslanike. Koristim priliku da pozdravim Kolegij Doma naroda – gospodina Barišu Čolaka, Ognjena Tadića i Safeta Softića koji su prisutni današnjoj sjednici. Sa današnje sjednice odsustvo su opravdali poslanici Milica Marković i Dušanka Majkić. Prema informaciji službe sjednici je prisutno ukupno 34 poslanika. Konstatiram da sjednica ima kvorum za rad i odlučivanje. Poštovane dame i gospodo, 3. hitna sjednica Doma sazvana je u skladu sa članom 68. Poslovnika s jednom tačkom dnevnog reda, kao što vam je poznato i naznačeno u pozivu. Otvaram raspravu o predloženom dnevnom redu. Zaključujem raspravu. Konstatujem da današnja sjednica ima jednu tačku dnevnog reda. Dnevni red 1. Potvrđivanje imenovanja ministara, zamjenika ministara i zamjenika predsjedavajućeg Vijeća ministara Bosne i Hercegovine. Potvrđivanje imenovanja ministara, zamjenika ministara i zamjenika predsjedavajućeg Vijeća ministara Bosne i Hercegovine, želim da vam dam samo uvodne napomene i da vas podsjetim da je procedura potvrđivanja imenovanja članova Vijeća ministara Bosne i Hercegovine regulirana članom 156. Poslovnika Predstavničkog doma. Takođe član 5. stav 4. Ustava BiH propisuje način imenovanja predsjedavajućeg i Vijeća ministara BiH. Novoimenovani predsjedavajući Vijeća ministara BiH, gospodin Denis Zvizdić, 31. marta 2015. godine dostavio je Odluku o imenovanju ministara, zamjenika ministara i zamjenika 2 predsjedavajućeg Vijeća ministara BiH zajedno sa potpisanim izjavama kandidata čiji je oblik i sadržaj propisala Centralna izborna komisija u kojoj su sadržani podaci iz člana 10.d) stav 1. tačke a), alineja 1. do 6. Zakona o Vijeću ministara BiH, službenim potvrdama Centralne izborne komisije BiH u skladu sa članom 10.c) Zakona o Vijeću ministara BiH kojima se potvrđuje da predloženi kandidati za ministre i zamjenike ministara ispunjavaju sve potrebne uslove za imenovanje i konačnim izvještajem o istinitosti informacija koje je sačinila Državna agencija za istrage i zaštitu BiH, a u vezi s postupkom imenovanja. Komisija za pripremu izbora Vijeća ministara BiH održala je sjednicu, razmotrila sve raspoložive informacije u vezi s imenovanjem ministara, zamjenika ministara i zamjenika predsjedavajućeg Vijeća ministara BiH, te je Predstavničkom domu dala preporuku za potvrđivanje predloženih osoba za navedene pozicije u Vijeću ministara. Taj izvještaj trebate da dobijete svakog trenutka. Sada ću u skladu sa članom 156. stav 4. Poslovnika pozvati predsjedavajućeg Vijeća ministara BiH, gospodina Denisa Zvizdića, da pročita Odluku o imenovanju ministara, zamjenika ministara i zamjenika predsjedavajućeg Vijeća ministara BiH. Gospodine Zvizdiću, izvolite.
Uvaženi predsjedavajući Predsjedništva BiH, gospodine Ivaniću, uvaženi članovi Kolegija Doma naroda, uvaženi predsjedavajući i zamjenici predsjedavajućeg Predstavničkog doma Parlamenta BiH, uvažene dame i gospodo, zastupnice i zastupnici Parlamenta BiH, sve vas skupa lijepo pozdravljam i ja ću vam pročitati Odluku o imenovanju ministara, zamjenika ministara i zamjenika predsjedavajućeg Vijeća ministara BiH. Dakle, za ministre u Vijeću ministara BiH imenuju se: Igor Crnadak za ministra vanjskih poslova; Mirko Šarović za ministra vanjske trgovine i ekonomskih odnosa; Vjekoslav Bevanda za ministra finansija i trezora; Slavko Matanović za ministra komunikacija i prometa; Adil Osmanović za ministra civilnih poslova; Semiha Borovac za ministricu za ljudska prava i izbjeglice; Josip Grubeša za ministra pravde; Dragan Mektić za ministra sigurnosti i Marina Pendeš za ministricu odbrane. Za zamjenike ministara u Vijeću ministara BiH imenuju se: Josip Brkić za zamjenika ministra vanjskih poslova; Mato Franjičević za zamjenika ministra vanjske trgovine i ekonomskih odnosa; Mirsad Žuga za zamjenika ministra finansija i trezora; Đorđe Miličević za zamjenika ministra civilnih poslova; Predrag Jović za zamjenika ministra za ljudska prava i izbjeglice; Nezir Pivić za zamjenika ministra pravde; Mijo Krešić za zamjenika ministra sigurnosti; Emir Suljagić za zamjenika ministra odbrane i Boris Jerinić za zamjenika ministra odbrane. Za zamjenike predsjedavajućeg Vijeća ministara imenuju se Vjekoslav Bevanda i Mirko Šarović. Hvala vam.
Hvala Vama. 3 Poštovane dame i gospodo, sada po našem Poslovniku slijedi rasprava nakon pročitane Odluke predsjedavajućeg Vijeća ministara, a nakon rasprave glasanje o potvrđivanju. Otvaram raspravu. Za riječ se prvi javio gospodin Zaim Backović. Izvolite.
Prije nego što počnem diskutovati, slušao sam sad, ima neka disharmonija, 9 je ministara i treba da bude 10 zamjenika, pročitali ste 9 i 9 imena, jedno ime fali. Dužnost je da se obavijestimo o čemu se radi. Znači, pročitano je 9 : 9. Po našem Zakonu o Vijeću je 9 : 10. U čemu je kvaka? Možemo li dobiti taj odgovor.
Hvala lijepo. Sljedeći se za riječ javio gospodin Saša Magazinović. Izvolite. Predsjedavajući Vijeća ministara može dati pojašnjenja nakon svih rasprava da ne izlazi svaki puta za govornicu.
Imam ja i raspravu.
Gospodine Backoviću, Vi ste bili član Komisije za pripremu izbora Vijeća ministara i Vi odlično znate o čemu se radi. Dozvolite da čujemo sve diskusije i nakon toga će predsjedavajući Vijeća ministara dati odgovore na pitanja na koja bude smatrao da treba da da odgovore, ako se odluči za to. Ako želite da diskutujete ja ću stvar vratiti, dakle, nazad, počnite diskutovati i dajte Vašu diskusiju da Vam se ne smtra da ste potrošili vrijeme u ovu intervenciju kao diskusiju. Izvolite gospodine Backoviću. Izvinjavam se gospodine.
Ništa, ništa, sve je uredu. Neće se Saša ljutiti.
Ne, ne.
Mi danas ulazimo u proces koji se zove izbor Vijeća ministara i jako je bitan za funkcionisanje države Bosne i Hercegovine i naravno bezdilemno treba dati šansu ljudima da stvaraju. Nekoliko dilema ima. Prva je da je manje od 10% žena. Manje od 10% žena u sastavu Vijeća ministara ja to stvarno kao čovjek ne mogu da razumijem. Čak manje nego u sastavu Parlamenta. Nevjerovatno. Politički subjekti izgleda funkcionišu samo na ego muškom, postoje samo muškarci. 4 Sljedeća dilema koja je bez primjese malicioznosti, nakon što sam imao priliku da postavljam pitanja, što će ipak ministri morati ući malo dublje, očekivao sam da će ući, jedan broj je izuzetno reagirao, jedan broj pokazao da ne poznaje ni osnove Dejtonskog mirovnog sporazuma, odnosno našeg Ustava, što je jako bitno za funkcionisanje ove države. Nadam se da će uzeti Dejtonski mirovni sporazum u ruke i shvatiti šta su kompetencije i Zakon o Vijeću ministara. Takođe je jako bitno reći ovdje da izuzev aplikacije koju je priložila gospođa Borovac, koja je stvarno izuzetno sadržajna, i stjecajem okolnosti znamo njen rad, tačna i puna podataka koji pokazuju njene kompetencije, ostale su suhoparno navođenje – rođen, živio, završio, tu završio, tačka. To je ono što mi imamo ovdje kad je u pitanju sastav Vijeća ministara. No, ni to nije problem, neophodno bi bilo da, obzirom da je predsjedavajući Vijeća ministara gospodin Denis Zvizdić, nadam se da me ne shvata pogrešno kad kažem gospodin Denis Zvizdić, ovdje da ne kitim, da ne stavljam ono profesor, doktor, ovdje ipak se radi o poslu i puno je i drugih takvih ovdje, i da se ne ljutite zbog toga, iznio svoj ekspoze koji je stvarno sadržajan, ali je to spisak želja rada u narednom periodu, da će Vijeće ministara u vrlo kratkom roku, na osnovu ekspozea koji je podnio gospodin Denis Zvizdić, napraviti dinamiku rada, program rada, koji ćemo mi kao zastupnici imati u rukama i moći da cijenimo, moći da pratimo, moći da gledamo, shodno sad našim nadležnostima, a u skladu sa Poslovnikom o radu i svim onim što nam daju opšti zakonski akti. Što znači da ćemo u roku od mjesec dana, nadam se, dobiti od Vijeća ministara program rada, jer on je neophodan, tim prije što će se naredna faza morati obilježiti intenzivnijim radom ka evropskim integracijama, integrativnim procesima i što ćemo morati u velikom broju zakonske regulative, koju imamo, intervenirati kako bi je uskladili sa normama u EU. To je nešto što ćemo mi morati. Zbog toga očekujem od ministara i zamjenika ministara da prionu ovom radu i da nam daju adekvatan program rada. Ja sam pročitao član 5. Zakona o visokom obrazovaju Republike Srpske na koji me je uputila gospođica Pandurević i tačan je, Vi ste upravu, Vi ste upravu, ali mi nije jasno, ovdje moram da govorim, to je dilema, to je sada u suprotnosti sa Konvencijom o ljudskim pravima, to se mora odnositi na sve građane Bosne i Hercegovine, a to je, ispada da se jedino u Republici Srpskoj ne mora nosticifirati diploma, nego završite i automatski se priznaje, dok u Federaciji ljudi krv daju dok nostificiraju svoju diplomu, vjerujte mi. I znači mi sad imamo podvojenost u državi Bosni i Hercegovini, a ono je u cijelosti u suprotnosti sa prvim članom našeg Ustava koji je zakon iznad svih zakona u Bosni i Hercegovini. Kako je to moguće? Kako je moguće da oni koji su nadležni nisu to konstatirali i onda kroz zakon, Okvirni zakon o visokom školstvu dali imput da se na nivou države to izjednači. To je nešto ... Imam ja primjere ljudi koji su završili u Srbiji i evo do danas nisu nostificirali diplome. Ja o tome govorim, nisu ih nostificirali u Federaciji. Nisu, do danas. To je problem, znači, jednakopravnost građana države Bosne i Hercegovine. No, nadam se da će se to ispraviti. Ja sam to htio govoriti apropro toga da treba uskladiti zakonsku regulativu. Ja im želim, pošto će bezdilemno biti izabrani, želim premijeru, njegovim zamjenicima, ministrima i zamjenicima ministara puno uspjeha i nadam se da svojim današnjim pitanjima koje sam postavio sam dao doprinos a ne da sam pokušao bilo šta drugo, doprinos za njihov budući rad. Hvala.
Hvala gospodine Backoviću. 5 Za repliku se javio gospodin Saša Magazinović. Izvolite.
Nije ovo, predsjedavajući, replika, nego nisam imao drugi način da se vratim na mjesto u spisku govornika na kom sam bio. Dakle, ovo je diskusija, a ja se nadam da neću imati potrebe za repliku.
/nije mikrofon uključen/
Kako god Vi kažete ja se slažem unaprijed.
Kako piše, ne mžemo mi kako hoćemo. Izvolite.
Uredu. Poštovani predsjedavajući, zamjenici predsjedavajućeg, poštovano rukovodstvo Doma naroda, poštovani predsjedavajući Predsjedništva BiH, predsjedavajući Vijeća ministara, kandidati za ministre i zamjenike, sve vas srdačno pozdravljam i iskazujem svoje zadovoljstvo da smo konačno došli u priliku da konstituišemo Vijeće ministara u Bosni i Hercegovini. Pošto mi ovu diskusiju knjižite kao repliku ja ću nastojati da u tri minute kažem ono što je suština mog izlaganja, a to je da je ponuđena odluka koja je danas pred zastupnicima, prema mišljenju Kluba SDP-a, a i značajnog dijela javnosti, nezakonita. Član 6. Zakona o Vijeću ministara kaže da će se u sastav Vijeća ministara osigurati jednaka zastupljenost konstitutivnih naroda Bosne i Hercegovine. Da ostavimo malo po strani što ovaj stav člana 6. nije ispoštovan i da pređemo na drugi stav koji kaže – u sastavu Vijeća ministara ili na dužnosti generalnog sekretara Vijeća ministara mora se osigurati najmanje jedno mjesto za pripadnike ostalih. Ovo takođe u predloženoj odluci nije ispoštovano. Imam toliko poslaničkog iskustva da znam da ova moja diskusija neće ni na koji način uticati na savjest onih koji su je predložili i da će ona biti usvojena voljom većine. Ali dozvolite da kažem da će taj čin predstavljati kršenje ljudskih prava i zakona od strane demokratije, a demokratija je da većina odlučuje, pa i u današnjem slučaju da prekrši zakon. Kada bilo koji građanin u Bosni i Hercegovini prođe svojim automobilom ili u slučaju da to učini pješke kroz crveno svjetlo niko ga ne pita da li će poštovati zakon nego dobije adekvatnu kaznu. Danas za parlamentarnu većinu zakon ne vrijedi. To me i ne čudi s obzirom da su poslanici, između ostalog i parlamentarne većine, na prethodnoj sjednici pozvali građane Bosne i Hercegovine da ne poštuju zakon. Sjetit ćete se rasprave o RTV taksi. Danas to demonstriraju da je moguće uraditi. Ja mislim da je ovo i ne tako lijepa, da ne kažem ružna, poruka ogromnom broju građana koji se izjašnjavaju kao ostali, a posebno je loša poruka u smislu nade da će presuda Evropskog suda za ljudska prava u slučaju Sejdić i Finci protiv Bosne i Hercegovine biti riješena na adekvatan način. Ako je ovo način ja zaista sam tužan zbog toga. Na kraju, mislim da je vrlo loše krenulo, ne samo sa velikim čekanjem, nego i sa na ovaj način predloženom odlukom, mislim da ovo nije u interesu budućnosti Bosne i Hercegovine i svih njenih građana. Loše je krenulo a kako će završiti to ćemo vidjeti. Moja je želja, iskreno 6 vam kažem, da zbog države ovo bude uspješna vlada, odnosno Vijeće ministara, ali iskreno imam veliku sumnju u to. I na kraju, valjda je to jasno i svim članovima Vlade, a i predsjedavajućem da, za razliku od vlada koje se formiraju u nekakvom drugačijem i političkom ozračju i drugačijim rokovima, ova Vlada neće imati 100 dana koje će joj dati opozicija, kako smo se dogovorili, odnosno obećali predsjedavajućem Zvizdiću, ovo je njegov ekspoze sa prve sjednice i već 08. aprila ćemo imati priliku da mu postavimo neka pitanja i tražimo od njega konkretnu aktivnost u odnosu na ono što je obećao kad smo ga izabrali. Hvala lijepo.
Dobro, hvala Vama. Ovo je ipak bila diskusija, ja nisam htio nakon isteka drugog minuta da Vas prekidam, tako da znate da ste imali diskusiju. Sljedeći se za riječ javio gospodin Mirsad Mešić. Izvolite.
Dame i gospodo, pozdravio bih sve ove koje je već Saša napomenuo. Nastavljajući misao gdje je on stao dužan sam da vas upoznam da Klub SDP-a BiH neće podržati izbor Vijeća ministara, prije svega afirmirajući naš stav, odnosno naš čvrst opozicioni stav u Predstavničkom domu Parlamenta BiH. Takođe želim izraziti zabrinutost Kluba, a i SDP-a BiH, sa načinom na koje je ovo Vijeće izabrano neuvažavajući činjenicu propisanu Zakonom o Vijeću ministara gdje nacionalni sastav mora odgovarati onom broju koji je tamo i propisan. Naravno, potpuno svjesni činjenice da će danas Vijeće ministara biti izabrano želimo Vama gospodine Zvizdiću budućem predsjedavajućem Vijeća ministara, Vama ministrice, ministri, zamjenici, nažalost ne možemo reći zamjenice, da ipak iskoristite šansu koja je u ovom trenutku ... Bosni i Hercegovini, a prije svega u kontekstu euroatlantskih integracija.
Hvala lijepo. Gospodin Mirsad Đonlagić ima riječ. Izvolite.
Zahvaljujem gospodine predsjedavajući. Srdačno vas pozdravljam. Takođe srdačno pozdravljam predsjedavajućeg Predsjedništa BiH. Dame i gospodo, dragi gosti, predstavnici medija, takođe koristim priliku da i vas sve srdačno pozdravim. Naravno, uzimajući ili sumirajući današnji dan, koji predstavlja tačku na i, načinom odlaganja sjednice i načinom sazivanja koji je suprotan članu 156. stav 3. Ali evo, recimo dobili smo taj materijal sa pola sata zakašnjenja, a u stvari sjednica je trebala da bude sazvana na osnovu ovoga materijala, međutim mi smo to dobili kasno, ali svejedno to održava i ovih šest mjeseci koji su iza nas, a koji ustvari karakteriziraju sve ono što, evo recimo jedan detalj vezan za današnju ovu sjednicu, takođe ukazuje i to da mi nemamo osnovano pravo da podržimo jedan ovakav sastav Vijeća ministara zato što su parlamentarne stranke, koje čine većinu i koje su dale svoje prijedloge za konstituisanje Vijeća ministara, u proteklih šest mjeseci od konca sedmice pa do konca naredne sedmice, evo došli do 6 mjeseci, a ustvari taj period su iskoristili kako bi se 7 borili što je moguće žešće i energičnije za svoje pozicije da bi se što je moguće snažnije ovladalo pojedinim resursima, što će, sigurni smo, biti i karakteristika ponašanja i reagiranja vlasti u narednom periodu. Naravno uzimajući sve ovo u obzir kao i one kritike koje smo izrekli na račun ekspozea gospodina predsjedavajućeg Vijeća ministara gospodina Zvizdića, Klub SBB-a neće podržati ovaj prijedlog sastava za Vijeće ministara, ali će naravno, očekujući da će doći do njegovog izbora, u narednom periodu biti vrlo, vrlo strog kritičar za sve ono što bude bilo prilike, a mi smo uvjereni da će biti dosta prilike da se kritizira rad Vijeća ministara. Ja dakle toliko o svemu ovome. Nadam se da nisam bio previše dug, ali i moje kolege će uzeti učešća u raspravi, ali još jedanput ponavljam da Klub SBB-a neće podržati prijedlog za sastav Vijeća ministara. Hvala.
Hvala Vama. Gospodin Denis Bećirović. Izvolite.
Poštovani predsjedavajući, poštovani predsjedavajući Predsjedništva BiH, uvaženi predsjedavajući Vijeća ministara BiH. Ja ću početi svoje izlaganje riječima da svaka izvršna vlast mora imati šansu. I u tom smislu ne sumnjam da danas postoji potrebna parlamentarna većina koja će i ovom Vijeću ministara pružiti šansu da pokaže koliko može unaprijediti odnose u Bosni i Hercegovini u skladu sa svojim ustavnim ovlaštenjima. Kada se bira bilo koja vlada u bilo kojoj državi u Evropi i svijetu obično se postavi nekoliko pitanja i traže odgovori na ta pitanja. To je prije svega pitanje stručnosti i kompetentnosti ponuđenih kandidata. Pitanje da li generalno možemo konstatirati da ovo Vijeće ministara ima jasan program, pitanje rokova formiranja vlasti, kao i pitanje izbalansiranosti u Bosni i Hercegovini. Ponekad zaboravimo i tu regionalnu izbalansiranost. Kada je riječ o stručnosti i kompetentnosti ponuđenih kandidata situacija je šarolika, od onih za koje bi se moglo reći da imaju reference za određene resore, do onih za koje se to baš i ne bi moglo utvrditi. Drugo, kada je riječ o programu jasno je, i to sam rekao i kod izbora predsjedavajućeg Vijeća ministara, da ovo Vijeće ministara, barem to nama nije predočeno, nema jasan program šta raditi u prvih 100 dana, šta raditi u prvoj godini dana, pogotovo ne mjerljivo na način da tačno znamo ko su nosioci posla, koji su to rokovi i koji su očekivani efekti. Da li kasnimo u odnosu na izbore koji su održani? Odgovor je da. Da li je to bolje nego što je bilo u prošlom mandatu? Odgovor je da, međutim ne vjerujem da je to nešto na šta trebamo se ugledati u budućnosti. Kada govorim o ovoj regionalnoj izbalansiranosti, ne vidim od ponuđenih devet ministara, ne govorim o zamjenicima ministara, da je ijedan ministar recimo iz Sjeveroistočne Bosne koja ima gotovo milion stanovnika, ne vjerujem da Tuzla kao univerzitetski centar, da neki drugi centri nisu mogli ponuditi dobre kandidate. Zašto i o tome ne bi progovorili? Moje kolege iz Kluba SDP-a govorile su o kategoriji ostalih, kako se ne opravdano stotine hiljada ljudi u ovoj zemlji nazivaju. Ja mislim da nakon presude Evropskog suda za ljudska prava poruka koja danas će biti odaslana iz zgrade Parlamentarne skupštine BiH nije dobra. Mislim da to samo nije primjedba iz opozicije, da toga vjerujem da su svjesni i ljudi koji čine novu parlamentarnu 8 većinu. Ovo je 2015. godina. Mi znamo da u Domu naroda još uvijek nemamo kluba ostalih. U Predstavničkom domu takođe nemamo, činimi se, nikoga iz reda ostalih, i evo danas biramo Vijeće ministara koje je po tom pitanju gore čak nego i ono prethodno Vijeće ministara. To nije dobra poruka. Mislim da se to nije smjelo nikako dogoditi. Naš cilj ipak, i pozicije i opozicije, mora biti uspjeh Bosne i Hercegovine. Stoga vjerujem da će svi dobronamjerni ljudi podržati svaki napor ovog Vijeća ministara koji bude unapređivao odnose u Bosni i Hercegovini. I, želim to otvoreno reći, svaki uspjeh Bosne i Hercegovine, pa i ove vlasti, osjećaćemo svojim uspjehom. Ovo je takođe prilika da još jednom ponovimo da nikako ne bi smjelo praviti greške u naredne četiri godine, pogotovo na kapitalnim pitanjima za državu Bosnu i Hercegovinu. Kada to kažem mislim prije svega na rješavanje pitanja državne imovine, jer to pitanje se više ne može rješavati na polazištu, kako je to svojevremeno potpisalo šest lidera stranaka, već sada isključivo na osnovu presude Ustavnog suda BiH. Zatim pitanje mehanizma koordinacije, pitanje realizacije presude Evropskog suda za ljudska prava. Očigledno je da neće škoditi u narednom periodu više odgovornosti ni poziciji a ni opoziciji. U tom smislu dijelom treba shvatiti ljude koji trenutno čine aktuelnu parlamentarnu većinu, pa možda i mi iz opozicije postaviti sebi pitanje – šta bi se to bitno moglo promjeniti ili uraditi da smo kojim slučajem u zamijenjenim ulogama. Moramo, dakle, biti svjesni i nekih objektivnih okolnosti, ali sasvim sigurno i tražiti puno više u narednom periodu. Gdje je rješenje da podignemo taj stepen odgovornosti? Mislim da je katastrofalna stvar, prvo od međunarodne zajednice, a onda i od svih nas u ovoj zemlji, što smo prihvatili, pa neću reći samo godinama, možda i decenijama jednu nezdravu logiku, kada se ne dođe do konkretnim rješenja na našem evropskom putu, na našem euroatlanskom putu, odgovor obično bude – što se niste dogovorili. Moraćemo pokušati tačno uspostaviti dijagnozu gdje je problem. Ako znamo šta su evropski kriteriji, ako znamo šta su nam strateški ciljevi kao državi, i ako imamo zastoje na tom putu mislim da nije rješenje govoriti svi ste krivi, već moramo tačno utvrditi ko i kako je glasao po pojedinim pitanjima i zašto Bosna i Hercegovina stoji u mjestu, kao što stoji. To mislim da je izuzetno važno i da o tome treba itekako voditi računa. I na koncu, trebaće nam sasvim sigurno više i reformatorskog pristupa, više hrabrosti, smjelosti, manje stranačkih okova, više demokratije a manje partokratije. Moraćemo i zakonodavni organ ove zemlje i Vijeće ministara početi pretvarati u prava mjesta gdje se donose suštinske odluke za budućnost Bosne i Hercegovine, a nikako, kao što je to praksa bila, ne samo u prošlom mandatu, već i duži period, da od Parlamenta pravimo protočne bojlere, kada su u pitanju pojedine ključne odluke, pa smo imali priliku i na jednom od prethodnih sjednica, kada smo usvajali ovu izjavu, da raspravljamo o tako važnom dokumentu a da se jedan ili dva, tri poslanika jave uopće za diskusiju. Što se nas iz SDP-a tiče, dakle sve ono što bude jačalo Bosnu i Hercegovinu mi ćemo podržati. I pri tome ćemo posebno insistirati na pitanjima kao što su NATO savez, EU, bezpoštedna borba protiv svih oblika kriminala, posebno protiv političke korupcije, afirmacija antinacionalizma i antifašizma i drugim važnim pitanjima za Bosnu i Hercegovinu. Stoga ću i završiti još jednom s riječima – ovo Vijeće ministara će dobiti danas šansu, barem od poslanika parlamentarne većine, a kako će ga iskoristiti to ćemo svi zajedno da vidimo. Hvala.
Hvala Vama. Riječ ima gospođa Diana Zelenika. Izvolite. 9
Zahvaljujem gospodine predsjedavajući. Dame i gospodo, ja vas sve srdačno pozdravljam. Moram reći da, iako, kako reče gospodin Magazinović i moji prethodnici, sam svjesna ishoda ove današnje sjednice, ipak moram napomenuti da se parlamentarna većina, pri tome posebno mislim na stranke u Federaciji, posljednjih pola godine od izbora uglavnom bavila rješavanjem matematičkih zadataka, na način da je pregovarala samo o broju pozicija, rasporedu ministarstava, resursa, da se baš i nije bavila nekakvim programima, kriterijima, kompeticijama i kvalifikaciji pojedinih ministara koji su nam predloženi, što je rezultiralo time da nemamo već pola godine Vijeće ministara. S druge strane, ako gledamo u kakvoj je poziciji ova preljepa nam i zajednička zemlja vidimo da nije nikada bila u goroj situaciji. Na temelju brojnih pokazatelja, uključujući i gospodarsku klimu, investicije, socijalni program, pa ako hoćete i egzodus mladih ljudi, pa i razaranje obitelji, uključujući i siromaštvo. U biti, znači ova parlamentarna većina zaokupljena je cijelo ovo vrijeme svojim vlastitim interesima i postupila je, po mišljenju HDZ-a 1990, neodgovorno i klijentalistički odabirajući u pojedinim slučajevima nekompetentne ministre. Mislim da se to posebno odnosi na pravosuđe koje je rak rana i bolni aspekt ove države, a borba protiv korupcije, kriminala i nepotizma mislim da je veliki izazov za Bosnu i Hercegovinu na ovom evropskom putu. Stog hoću da kažem da se HDZ 1990 deklarirao kao konstruktivna oporba, podržaće sve konstruktivne prijedloge, ali ovakvu vlast nisam sigurna, bićemo suzdržani, kao što sam ja to bila i na komisiji. Još jedan razlog koji ide u prilog ovome je činjenica da, a koju moram prokomentirati, iako su to kolege prethodno govorile, da kao član, odnosno druga zamjenica Komisije za ravnopravnost spolova, znači nije ostvaren preduvjet od 40% žena u Vijeću ministara. Zahvaljujem.
Hvala Vama. Riječ ima gospodin Mirsad Isaković. Izvolite.
Hvala gospodine predsjedavajući. Želim sve da vas pozdravim i zaželim uspješan dan. Naime, čuli smo već, moji prethodnici su govorili da su ovdje diskutabilne dvije stvari, odnosno dva zakona, Zakon o Vijeću ministara, član 5. i 7. i Zakon o ravnopravnosti spolova, član 20. Dakle, kao predsjednik Komisije za ravnopravnost spolova iskazujem svoje nezadovoljstvo iz razloga što se ne poštuje postojeći Zakon, bez obzira što smo upozorili i gospodina Zvizdića i sve parlamentarce, odnosno sve stranke koje su u Parlamentarnoj skupštini. Dakle, dolazimo do pozicije da u članu 20. stoji da sve ispod 40% žena, čini diskriminaciju. U ovom slučaju, vidimo zaista da se radi o diskriminaciji. Ovdje želim još nešto napomenuti. Ne znam da li je situacija u vezi ekspozea, kako je odjeknula, gospodina Zvizdića, ali na dan ekspozea i sutradan u Skupštini Republike Srpske imali smo poziciju da je predsjedavajući, gospodin Zvizdić, govorio o ministarstvima, novim ministarstvima ..., novim agencijama, itd., a onda imamo sutra u Republici Srpskoj, Skupštini 10 RS-a da se to osporava. Dakle, ta koalicija nema čak ni zajednički program. Iz svega navedenog, dakle zbog ova dva zakona i ekspozea mi smatramo da ovo Vijeće ministra nije kompetentno i da nećemo podržati. Hvala.
Hvala Vama. Replika, gospođa Maja Gasal-Vražalica. Izvolite.
Zahvaljujem. Pozdravljam sve prisutne. Meni je jako žao što predsjedavajući Komisije za ostvarivanje ravnopravnosti spolova se danas, kada je Odluka o imenovanju Vijeća ministara, javlja i poziva na član Zakona o ravnopravnosti spolova, a na prošloj sjednici kada smo imali imenovanje za zajedničke komisije, gdje se nije nalazila nijedna žena na mjestu predsjedavajuće, niko se nije javio osim dvije članice Komisije za ostvarivanje ravnopravnosti spolova, čak štaviše drugi članovi komisije su glasali za. Tako da ovde treba da se razvije jedan taj mit da smo mi u onim situacijama kada to politički odgovara podržavamo i pozivamo se na neke zakone, a kada ne odgovara čak ćemo biti i suzdržani ili ćemo podržati nešto što se kosi sa našim zakonima. Tako da Parlament koji se poziva na stručnost i kompetencije ja bih volila zaista da neko u Bosni i Hercegovini konačno razriješi i taj mit šta je stručnost i kompetencija u Bosni i Hercegovini, kada skoro iza svakog ćoška, u svakom selu imamo privatne fakultete gdje se kupuju diplome, tako da o stručnosti i kompetencijama i u ovom sazivu i u ovom Parlamentu, dajmo ljudima šansu da vidimo što će uraditi i da konačno počnemo mijenjati zakone koji će biti za dobrobit građana Bosne i Hercegovine. Hvala.
Hvala Vama. Riječ ima gospodin Damir Arnaut. Izvolite.
Zahvaljujem predsjedavajući. Ako se samo mogu osvrnuti, ja sam govorio kada je bila riječ o komisijama, govorio sam o činjenici da je nedovoljna zastupljenost žena, tako da ispred Kluba vjerovatno nije bilo potrebe da i gospodin Isaković o tome govori. Ne uzimajući kao dobar primjer situaciju koju smo imali prošli put, sa prošlim sazivom Vijeća ministara, gdje je rok probijen za više od godinu dana, ovo je najveće kašnjenje u istoriji postdejtonske Bosne i Hercegovine, barem. Prije ovoga krajnji rok je bio 9. februar, a evo sada je već 31. mart. Iako smo čuli puno puta najave iduće sedmice, iduće sedmice, samo što nije, to me podsjeća otprilike na situaciju, je li, koju smo imali jutros. Sjednica Komisije za imenovanje Vijeća ministara je odgađana, doslovno svakih pola sata su dolazili da nas obavijeste u ime predsjedavajućeg te Komisije Asima Sarajlića, koji ovdje dobacuje, ja bih zamolio predsjedavajućeg da ga upozori, su dolazili da nas obavijeste da se odgađa svaki pola sata. Ali 11 evo, kako je gospođa Gasal-Vražalica rekla dobićete danas šansu da formirate to Vijeće ministara. I nama je, kao građanima prije svega, jako drago što ste konačno uspjeli to nakon sve ove matematike koja vam baš nije, je li, polazila od ruke. Ako mi dopustite, gospodine predsjedavajući, ja ću se osvrnuti, rekli ste gospodinu Magazinoviću da ćete voditi njegovu diskusiju kao repliku, rekli ste, i citiram, vodićemo kako piše, ne možemo mi drugačije. Je li to kako piše, sada opet citiram, instruktivna odredba ili obavezujuća? Opet citiram Vas gospodine predsjedavajući, jer ste Vi rekli u više navrata u medijima da je odredba, zakonska odredba da se potvrđivanje sastava Vijeća ministara obavi u roku od 35 dana samo instruktivna a ne obavezujuća? Na stranu to što je vrlo nejasno šta ovo uopšte znači, ali šalje se jako loša poruka građanima Bosne i Hercegovine. Šalje se poruka da postoje više i manje važne zakonske odredbe. Ali ne poštujete ni neke koje su eksplicitne, kod kojih nije upitno jesu li instruktivne ili obavezujuće, kako ste Vi rekli. U ovom sastavu, odnosno predloženom sastavu Vijeća ministara nema nikoga iz reda ostalih, iako Zakon o Vijeću ministara vrlo jasno kaže kako u sastavu Vijeća ministara mora biti bar jedna osoba iz reda ostalih ili na poziciji generalnog sekretara, što znamo da nije slučaj. Čuli smo u medijima opet, s obzirom da nije danas predložen, da će jedan od zamjenika ministara biti iz reda ostalih. Zakon je vrlo jasan, to neće zadovoljiti tu zakonsku odredbu, vi ćete to izglasati tvrdeći da hoće, tako da nema ni svrhe onda da se osvrćem na Zakon. Onda je bolje da se osvrnem na praksu. A praksa je iduća. Uvaženi gospodin Bevanda, kada je on bio kandidat za predsjedavajućeg Vijeća ministara, je ponudio jednog ministra iz reda ostalih. Prije toga je to uradio gospodin Špirić, kada je on bio kandidat za predsjedavajućeg Vijeća ministara, i on je ponudio jednog ministra, ne zamjenika, iz reda ostalih. Gospodin Zvizdić nam nije ponudio ministra iz reda ostalih. Ali da se ne zavaravamo to tada, ni u slučaju gospodina Bevande ni u slučaju gospodina Špirića, nisu bili ministri iz reda SDA, bili su ministri iz reda SDP-a i Stranke za BiH. DF kao taj drugi koalicioni partner SDA u svim ovim godinama nije nastavio tu praksu. I sada se vraćam na Zakon o ravnopravnosti spolova. Mislim da ni ta odredba nije instruktivna, već je vrlo jasno obavezujuća, a to je da morate imati 40% zastupljenost manje zastupljenog spola, u ovom slučaju bi to bile žene. Sam pogled na predloženi saziv pokazuje da nismo ni blizu tog broja. Pa me sada interesuje je li i ovo instruktivna ili obavezujuća odredba? Prije nekoliko sedmica svi poslanici u ovom Domu su dobili pismo visokog predstavnika koji podsjeća na tu odredbu, pa mi se čini da je obavezujuća. Međutim, ovo je zaista bitna stvar. Mislim da je jako loša poruka građanima Bosne i Hercegovine da postoje više i manje važne zakonske odredbe. Mislim da je bitno da ukoliko zakon nešto kaže, da se postupi u skladu sa zakonom, pa čak i ukoliko je to samo formalnost. Bila bi formalnost da Predsjedništvo ponovo imenuje gospodina Zvizdića pa da se ispoštuje zakonska odredba, ali je jako loše slati poruku koja otprilike glasi – ma nije ta odredba toliko bitna. A da ne govorim kada onda uđemo u ovo po pitanju ostalih, a to krši i dosadašnju praksu, onda uđemo u ovo oko ravnopravnosti spolova, pa i to odstupa značajno od dosadašnje prakse, itd. U svakom slučaju, kao građanin ja zaista želim puno sreće i uspjeha u radu ovom sazivu Vijeća ministara, međutim na osnovu ovoga što je pokazano u zadnjih šest mjeseci zaista, bar u ovom trenutku nemamo ništa što bi moglo ukazivati da će to biti programska koalicija, već isključivo matematička. Same poruke koje su odaslane u danima pred ovu sjednicu da se ona ima održati isti dan i isti sat, neki su govorili da je to svojstveno različitim grupama. Mislim da je najviše svojstveno djeci kada mijenjaju sličice iz ruke u ruku. I sad isti dan, isti sat, poruka je jako loša. Upravo to i govorim, evo gospodin Tadić tačno zna o čemu govorim. Ista smo 12 generacija. Tako da je poruka u svakom slučaju odaslana jako loša, a ja se kao građanin nadam da će program, odnosno ukoliko uopšte postoji, biti malo drugačiji od ove dosadašnje prakse. Zahvaljujem.
Hvala Vama. Replika, gospođa Aleksandra Pandurević. Izvolite.
Zahvaljujem se predsjedavajući. Uvaženi predsjedavajući Predsjedništva, predsjedavajući Savjeta ministara, gospodo ministri i zamjenici. Moja replika će biti vrlo kratka, a odnosi se na, kako kolega Arnaut kaže, dosadašnju praksu da u Savjetu ministara obavezno imamo ostalog. Imaćemo i sada. Samo ja ne bih rekla da je to dosadašnja praksa. Podsjetiću vas na slučaj vašeg bivšeg partijskog kolege iz vaše bivše partije Stranke za BiH, gospodina Svena Alkalaja koji je na sjednicama Savjeta ministara tražio da se njegov glas računa kao bošnjački, a onda se ispostavilo da ima hrvatsko državljanstvo i da se je izjasnio i kao Hrvat. Pa možda to miks Bošnjak i Hrvat istovremeno znači ostali. Zahvaljujem se.
Hvala lijepo. Replika, gospodin Momčilo Novaković. Izvolite.
Uvaženi predsjedavajući Predsjedništva, predsjedavajući Doma, kolege, budući članovi Savjeta ministara. Ja sam uzeo sav ovaj materijal ovdje i zaista sam se trudio da nađem nacionalnu pripadnost kandidata. I moram biti iskren da nisam našao nigdje u ovim materijalima, sa kojim mi danas raspolažemo, nacionalnu pripadnost. Pa bih ja molio kolege da mi kažu gdje su oni našli u ovim materijalima nacionalnu pripadnost. Jer, ili ja nemam sve materijale ili oni ne čitaju materijale, nego slušaju medije prije ove sjednice. Dakle, evo, molim kolege, koji su govorili o tome, da mi samo kažu u materijalima gdje su našli nacionalnu pripadnost. Dalje, nije tačno, ovo što je rekao kolega Arnaut, da je za vrijeme predsjedavanja Nikole Špirića predložen iz reda ostalih. Tada nije ni bila zakonska obaveza da se predloži u Savjet ministara neko iz reda ostalih i nije, znači, predložen tada niko. Dakle, kasnije je Odlukom visokog predstavnika došlo do ove obaveze, za koju ja naravno uvažavam i smatram da je uredu. Dakle, čisto nije tačna činjenica, pa onda, nije činjenica pa onda hoću da to kažem. I na kraju, ja bih volio da znam koji Savjet ministara je bio zasnovan na dogovorenim programskim, odnosno usaglašenim programskim ... načelima. Mi smo imali i ovdje kao i ranije, imamo izjavu stranaka koje čine većinu i koje su kroz tu izjavu naveli ono sa čim oni ulaze u ovu novu vlast. I to je čak i više nego što je ranije bilo. Pa naravno, operativna pitanja je iznio predsjedavajući, i ja stvarno ne mislim da tu postoji bilo kakav problem. Hvala vam lijepo. 13
Hvala Vama. Replika, gospodin Damir Arnaut. Izvolite.
Zahvaljujem se. Ne znam gospodine Novakoviću, ako ste primjetili ja sam govorio, dakle, o praksi konkretno. Baš sam rekao, očito je da dijelite zakon na instruktivni, odnosno zakonske odredbe na instruktivne i obavezujuće, pa sam rekao hajmo onda pričati o praksi, pa sam spomenuo praksu u prethodnom sazivu, pa u sazivu prije toga. U oba saziva bio je ministar iz reda ostalih i to je ono o čemu sam govorio. E sada kažete gdje smo našli nacionalnu pripadnost. Pa nije naša obaveza da nađemo nacionalnu pripadnost. Valjda je obaveza onih koji predlažu saziv Vijeća ministara da ga ponude u skladu sa zakonom. Ali evo, ako Vi kažete da neko u sastavu Vijeća ministara, dakle, iz reda ministara ima iz reda ostalih, onda ste u potpunosti ispunili tu zakonsku odredbu i onda se ja izvinjavam, ako je to tačno, ali mislim da nije. Mislim da nije. Što se tiče gospođe Pandurević, ja ne znam kako Vi znate kako je gospodin Alkalaj tražio da se izjašnjava. Možda kao bivša članica SNSD-a ste danas učestvovali na sjednicama Vijeća ministara ili prisustvovali. U svakom slučaju govorio sam o praksi. Pakse sada nažalost, nažalost ostalih nemamo. Zahvaljujem se.
Hvala lijepo. Ovo je odgovor na repliku, gospođa Aleksandra Pandurević. Izvolite.
Zahvaljujem se predsjedavajući. Vidite, gospodine Arnaut, ja nikada nisam mijenjala moje političke partije. A, znam za slučaj Alkalaja jer sam tada radila kao novinar i vrlo iscrpno o njemu izvještavala i čak radila tada intervju sa predsjedavajućim Savjeta ministara, gospodinom Špirićem, koji mi se požalio upravo na to i rekao – gospodin Alkalaj traži da mu glas računamo kao bošnjački a onda se pojavi dokument i zahtjev za hrvatsko državljanstvo na kome se izjasnio kao Hrvat.
Hvala lijepo. Riječ je tražila prva zamjenica predsjedavajućeg, gospođa Borjana Krišto. Izvolite.
Hvala lijepa. Poštovani predsjedavajući Predsjedništva, poštovani predsjedavajući Vijeća ministara sa ministrima, zamjenicima, poštovane i uvažene kolege, članovi Kolegija Doma 14 naroda, kolegice i kolege zastupnici, poštovani mediji, svi naši suradnici, sve vas srdačno pozdravljam. Drago mi je da danas evo raspravljamo o jednoj važnoj odluci, o formiranju izvršne vlasti na razini Bosne i Hercegovine, konkretno Vijeća ministara. Imamo ispred sebe Prijedlog odluke koju nam je, temeljem Zakona o Vijeću ministara, dostavio predsjedavajući Vijeća ministara. Slušala sam pažljivo opaske i naravno na njih se neću osvrtati. Bez obzira šta neki mislili, da li neko nešto prepoznao ili ne prepoznao, ja želim takođe dati svoj osvrt na Prijedlog ove odluke koju imamo ispred sebe i reći jasno svoj stav. Jer, ja u ovom Parlamentu više držim do stavova i principa, nego do onoga trenutnog, do političke situacije, bez obzira koju dužnost obnašala. Bilo negdje u izvršnoj, bilo negdje u, ne znam, zakonodavnoj vlasti, što je to aktuelno, jer za mene je sve drugo prolazno, a ostaju vrijednosti koje čine čovjeka, pa sa svim onim njegovim kompetencijama koje su sastavni dio, je li. Što se tiče Prijedloga odluke, ona po meni je napravljena na neki način vješto, što hoću kazati, da uistinu nije pravno utemeljena u smislu Zakona o Vijeću ministara. Naravno naš predsjedavajući se nije ni pozvao na odredbe članaka u kontekstu rasprave o kojima mi danas ovdje govorimo. Imajući u vidu da se pozvao na odredbe članka 5. koji govori o strukturi ministarstava i članka 10. koji govori o rokovima u kojem predsjedavajući Vijeća ministara dostavlja Odluku o potvrdi Vijeća ministara ovom Zastupničkom domu ja mogu reći da je predsjedavajući na neki način vješto se poslužio onim pravnim temeljem da koliko toliko nekakva njegova odluka ima, hajmo kazati, zakonsko utemeljenje. Šta želim reći? Odluke o imenovanju Vijeća ministara su prije svega političko pitanje i političke odluke koje svakako moraju i obvezuju sve one političke predstavnike, koji sudjeluju u donošenju te odluke, da je donose na pravno utemeljen, odnosno zakonit način. Šta želim reći? HDZ BiH kao jedan od sudionika, kao odgovorna stranka koja ima povjerenje hrvatskog naroda, je sudjelovala i želi da sudjeluje u svim političkim razgovorima, jer ima odgovornost. I u tom smislu smo učinili sve da na ovaj ili onaj način pokušamo ovu Odluku učiniti koliko je moguće pravno utemeljenom i zakonitom. Pa smo u kontekstu toga, u jednom ministarstvu u kojem su predloženi bili i ministar i zamjenik iz istog konstitutivnog naroda, HDZ BiH učinila je iskorak da promijeni kandidata zamjeničkog, kako bi ispoštovali onu odredbu koja se odnosi na to da ministar i zamjenik ne mogu biti iz reda konstitutivnog narod. Ja ne želim govoriti niti u ime drugih političkih opcija, itd., želim samo reći da svi trebaju ponijeti odgovornost u okviru svog političkog stava i prema, naravno, onoj odgovornosti, je li, koliko imaju, da kažem, prava. U tom smislu želim reći da ćemo mi, HDZ, zastupnici HDZ BiH i stranaka okupljenih oko HNS-a, dati potporu ovakvoj jednoj političkoj odluci, dati potporu onome što svi narodi i građani ove Bosne i Hercegovine očekuju od nas, da napravimo iskorak u smislu reformi i svega onoga što nas čeka, kako unutar Bosne i Hercegovine, tako i na njenom evropskom i euroatlanskom putu. Uistinu ja bih poželjela i predsjedavajućem i svim ministrima i zamjenicima na neki način povjerenja, koje je potrebno ne samo njima, nego i nama. I ja bih uistinu danas voljela da mi ovdje smo iskazali veći stupanj povjerenja, i više od svega onoga o čemu smo danas ovdje govorili meni smeta to jer se osjeća jedan osjećaj da kažem nepovjerenja a u takvim stvarima teško možemo očekivati nekakve iskorake u budućnosti i iskorake koji su dobri za Bosnu i Hercegovinu i sve njene narode i građane. O kompetentnosti ministara mislim da mi možemo govoriti takođe o političkoj kompetentnosti. Možda se nekom neki ministar i ne sviđa, možda zbog toga što je upravo politički komepentan, ali mislim o stručnoj kompetentnosti bilo ko da na 15 ovaj ili onaj način nekoga proziva ili kaže da je, najbolje sam o sebi govori i o svojoj kompetentnosti. Tako da ja želim još jednom na kraju poželjeti puno uspjeha predsjedavajućem, svim ministrima i zamjenicima i nadam se da ćemo na jednoj od idućih sjednica upravo ovaj iskorak i prijedlog HDZ-a BiH koja se tiče popune Ministarstva prometa, u smislu zamjeničke pozicije, gospodina Saše Dalipagića, takođe dati potvrdu, pa da na neki način svi zajedno krenemo sa punim povjerenjem, sa punim uvažavanjem, evo na putu Bosne i Hercegovine i njene dobrobiti u smislu ekonomskih i socijalnih reformi za njene narode i građane. Evo, hvala vam lijepa na strpljenju.
Hvala Vama. Riječ ima gospodin Đorđo Krčmar. Izvolite.
Gospodine predsjedavajući, gospodine Ivaniću, kolege zastupnici, dame i gospodo. Vijeće ministara ne trebaju zastupnici, Vijeće ministara treba narod Bosne i Hercegovine, Vijeće ministara trebaju potrebe građana Bosne i Hercegovine i mislim da je ovaj period od 5 mjeseci dug za stanje u kojem se nalazi Bosna i Hercegovine. I zato želim da lično zahvalim svim onim ljudima koji su radili danima da dođe danas do ovog dana i danas da izaberemo Savjet ministara, zamjenike. A gospodin Zvizdić je pred ovim visokim Domom veoma korektno, veoma detaljno iznio svoj ekspoze, i svi oni koji su ga pratili sve teme je detaljno obradio i mislim da treba da imamo povjerenje u ovaj Savjet ministara koji danas ćemo birati. Politički, politička tolerancija, a to smo imali temu sad kad smo bili u Evropskom parlamentu, politički, kultura dijaloga, ja više volim da kažem politička tolerancija treba danas da nam dozvoli da poštujemo većinu, cijeneći i ulogu poslanika koji su trenutno manjina u ovom Domu. Mislim da nije umjesno da govorimo o Savjetu ministara, ..., nismo ljudima dali šansu ni jednog dana da sjednu na mjesta na koja trebaju da sjede i da pokažu svojim, svom narodu i svojim političkim partijama koje su ih birali šta znaju da rade. Mi ovdje kao poslanici ćemo biti jedan korektor i vršiti kontrolu rada Savjeta ministara na čelu sa gospodinom Zvizdićem. Prema tome, smatram da je ovaj dan veoma bitan za Bosnu i Hercegovinu i da danas treba da bude svečani dan da Bosna i Hercegovina dobije vladu. Kakva bi bila država i kakva je država da nema vlade. Sama riječ vlada, ona treba da vlada, da rješava probleme ovih naših građana. Prema tome, zahvalnost još jednom svim političkim partijama koje su radile da se danas ova vlada izabere. Hvala vam.
Hvala lijepo. Ako se više niko ne javlja za riječ, pitam predsjedavajućeg Vijeća ministara da li ima potrebe, stvari su ja mislim razjašnjene. Ja zaključujem raspravu poštovane dame i gospodo, molim vas lijepo, molim vas lijepo zaključio sam raspravu. 16 Prelazimo na, u skladu sa članom 156. stav 5. Poslovnika, dakle glasa se o potvrđivanju imenovanja ministara, zamjenika ministara i predsjedavajućeg Vijeća ministara BiH. Potvrđivanje imenovanja ministara u Vijeću ministara BiH: Igor Crnadak za ministra vanjski poslova, Mirko Šarović za ministra vanjske trgovine i ekonomskih odnosa, Vjekoslav Bevanda za ministra finansija i trezora, Slavko Matanović za ministra komunikacija i prometa, Adil Osmanović za ministra civilnih poslova, Semiha Borovac za ministra za ljudska prava i izbjeglice, Josip Grubeša za ministra pravde, Dragan Mektić za ministra sigurnosti, Marina Pendeš za ministra odbrane. Zatim, potvrđivanje imenovanja zamjenika ministara u Vijeću ministara BiH: Josip Brkić za zamjenika ministra vanjskih poslova, Mate Franjičević za zamjenika ministra vanjske trgovine i ekonomskih odnosa, Mirsad Žuga za zamjenika ministra finansija i trezora, Đorđe Miličević za zamjenika ministra civilnih poslova, Predrag Jović za zamjenika ministra za ljudska prava i izbjeglice, Nezir Pirić za zamjenika ministra pravde, Mijo Krešić za zamjenika ministra sigurnosti, Emir Suljagić za zamjenika ministra odbrane i Boris Jerinić za zamjenika ministra odbrane. I potvrđivanje imenovanja Vjekoslava Bevande i Mirka Šarovića za zamjenike predsjedavajućeg Vijeća ministara BiH. Pozivam vas da se pripremite za glasanje, molim vas lijepo, pozivam vas, molim vas lijepo pozivam vas da se pripremite za glasanje, glasamo o potvrđivanju ove Odluke kako sam to pročitao. Pripremite se za glasanje. Glasajte sad. Konstatujem da je Predstavnički dom Parlamentarne skupštine BiH, sa 26 glasova za, 7 glasova protiv, 1 suzdržanim glasom, uz dovoljnu entitetsku većinu, potvrdio Odluku predsjedavajućeg Vijeća ministara BiH o imenovanju ministara, zamjenika ministara i zamjenika predsjedavajućeg Vijeća ministara BiH. Pozivam ministre, predsjedavajućeg Vijeća ministara, zamjenike, ministre, zamjenike predsjedavajućeg, ministre i zamjenike ministara da izađu ovdje da daju svečanu izjavu. Molim vas da ustanete. Možemo li? Molim vas da ponavljate tekst svečane izjave kojeg ću ja čitati.
Obavezujem se
Obavezujem se
da ću savjesno obavljati povjerene mi dužnosti, 17
da ću savjesno obavljati povjerene mi dužnosti,
poštivati Ustav BiH i u potpunosti provoditi Opći okvirni sporazum za mir u Bosni i Hercegovini,
poštivati Ustav BiH i u potpunosti provoditi Opći okvirni sporazum za mir u Bosni i Hercegovini,
štititi i zauzimati se za ljudska prava i osnovne slobode, te štititi interese i ravnopravnost svih naroda i građana.
štititi i zauzimati se za ljudska prava i osnovne slobode, te štititi interese i ravnopravnost svih naroda i građana.
Poštovani predsjedavajući Vijeća ministara, zamjenici predsjedavajućeg, poštovani ministri, zamjenici ministara, u ime Predstavničkog doma i u svoje ime čestitam vam na upravo datoj svečanoj izjavi i preuzetoj dužnosti. Poštovane dame i gospodo zaključujem rad 3. hitne sjednice Predstavničkog doma. Pozivam vas da pristupite čestitanju. /